Kuczer na fleku
Ôbywatelskõ postawa pokŏzoł chop, co dozdrzoł kuczera z kolasōm, co jechoł cołkōm szyrzkōm drōgi. Chop niy zastanŏwioł sie dugo, zastawiōł wōz i jego kludzŏcza, i ô cołkij sprawie poinformowoł policyjōnōw. Jak wachtyrze prawa wybadali stan trzyźwości ôd kuczera, to pokŏzało sie, iże mioł ôn w ôrganiźmie bez 3,5 promila alkoholu.
Trefiyło sie to pŏrã dni tymu w Soli kole 9.40. Kerowca, co tam jechoł, dozdrzoł kolasã, co jechała cołkōm szyrzkōm drōgi. Chop niy zastanŏwioł sie dugo, zastawiōł wōz i jego kludzŏcza, i ô cołkij sprawie poinformowoł policyjōnōw z Rajcze. Jak mōndurowi przijechali na miyjsce, to uzdali, iże kuczer to je 44-letni miyszkaniec krysu żywieckigo. Badanie jego sztandu trzyźwości wykŏzało, iże mioł ôn we ôrganiźmie bez 3,5 promila alkoholu. Za wykroczynie grozi mu hereszt abo sztrofa financowŏ. Gyricht może tyż rozsōndzić mu zakŏz kludzyniŏ wozideł niymechanicznych.
Fotografijŏ na wiyrchu: Tomasz Sienicki / Wikimedia Commons
pol_Latn szl_Latn szl_Latn vec_Latn